01/Sv. 2 Službeni list Europske unije 129 31999D0506 27.7.1999. SLUŽBENI LIST EUROPSKIH ZAJEDNICA L 194/65 ODLUKA KOMISIJE od 26. srpnja 1999. o izmjenama Odluke 98/610/EZ, Euratom o osnivanju stručnih skupina za pomoć Komisiji u sadržaju i usmjeravanju ključnih aktivnosti u području istraživanja i tehnološkog razvoja (priopćena pod brojem dokumenta C(1999) 2359) (Tekst značajan za EGP) (1999/506/EZ, Euratom) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Ugovor o osnivanju Europske zajednice za atomsku energiju, (1) — budući da je prema svojoj Odluci 98/610/EZ, Euratom (!) Komisija osnovala stručne skupine za pomoć u sadržaju i usmjeravanju ključnih aktivnosti u području istraživanja i tehnološkog razvoja; (2) _ budući da je Komisija s tim u vezi imenovala članove stručnih skupina u osobnom svojstvu na razdoblje od dvije godine; budući da bi se tijekom tog razdoblja trebala izvršiti nova imenovanja usmjerena na proširivanje opsega zemljopisnog porijekla, koja će postići bolju ravnotežu znanstvenih i tehničkih kvalifikacija i zamijeniti članove koji više ne mogu sudjelovati; (3) — budući da je potrebno osigurati homogenost stručnih skupina kao opće načelo, olakšati njihovu administraciju od strane odjela Komisije i osigurati potrebnu razinu transparentnosti; (4) budući da, s tim u vezi, mandat novih članova treba isteći u isto vrijeme kad i mandat prethodno imenovanih članova, ODLUČILA JE: Članak 1. U članku 4. stavku 1. Odluke 98/610/EZ, Euratom, podstavak 1. zamjenjuje se sljedećim: ,Komisija imenuje članove stručnih skupina u osobnom svojstvu najdulje na dvije godine. To se imeno- vanje može obnoviti samo jednom, najdulje na dvije godine." Članak 2. Ova Odluka stupa na snagu na dan njezina donošenja. Sastavljeno u Bruxellesu 26. srpnja 1999. Za Komisiju Edith CRESSON Članica Komisije (') SL L 290, 29.10.1998., str. 57.